Slovenský metrologický ústav

Slovenský metrologický ústav alebo skrátene SMÚ je príspevková organizácia v zriaďovateľskej pôsobnosti Úradu pre normalizáciu, metrológiu a skúšobníctvo Slovenskej republiky. Medzi metrologické služby ústavu patrí kalibrácia meradiel, overovanie určených meradiel, certifikácia referenčných materiálov, vzdelávanie v oblasti metrológie a ďalšie činnosti vyplývajúce zo zákona č. 157/2018 Z. z. o metrológii a o zmene a doplnení niektorých zákonov. Ústav tiež vykonáva schvaľovanie typu určených meradiel a vydáva doklad o spôsobilosti v oblasti metrológie. V minulosti Ústav poskytoval aj doktorandské štúdum. SMÚ je notifikovanou osobou č. 1781 na certifikáciu meradiel podľa Smernice Európskeho parlamentu a Rady 2014/31/EÚ a Smernice Európskeho parlamentu a Rady 2014/32/EÚ (NAWI a MID).

Centrá 
Slovenský metrologickú ústav má sedem výskumných centier:

 Centrum ionizujúceho žiarenia
 Centrum termometrie, rádiometrie a fotometrie
 Centrum chémie
 Centrum elektriny
 Centrum prietoku
 Centrum hmotnosti a tlaku
 Centrum dĺžky, času a akustiky

Referencie 

Úrad pre normalizáciu, metrológiu a skúšobníctvo Slovenskej republiky
Príspevkové organizácie na Slovensku